《湖中蚬蚌甚佳村妇调羹名曰水菜余珍嗜之作水》
宋代·孙锐

春风一夜浪花起，大蚌小蚌浮江沚。
渔蓑撒网唶嚄音，满载论斗不论斤。
寄语庖厨煮白汤，脱壳击肉和椒浆。
烂蒸鲜美波臣选，倾壶泼麵供早膳。
调羹娘子善刀藏，尚方滋味何分辩。
不须更说毳与皛，江南水菜人知少。
总道奇哉君善烹，明日饷君君当扰。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。